CELEX: 32001L0031
Language: sl
Date: 2001-05-08 00:00:00
Title: Direktiva Komisije 2001/31/ES z dne 8. maja 2001 o prilagoditvi tehničnemu napredku Direktive Sveta 70/387/EGS o vratih motornih in priklopnih vozilBesedilo velja za EGP.

Pomembno pravno obvestilo

|

32001L0031

Uradni list L 130 , 12/05/2001 str. 0033 - 0034

		Direktiva Komisije 2001/31/ESz dne 8. maja 2001o prilagoditvi tehničnemu napredku Direktive Sveta 70/387/EGS o vratih motornih in priklopnih vozil(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo 2000/40/ES Evropskega parlamenta in Sveta [2], zlasti člena 13(2),ob upoštevanju Direktive Sveta 70/387/EGS z dne 27. julija 1970 o približevanju zakonodaje držav članic o vratih motornih in priklopnih vozil [3], nazadnje spremenjene z Direktivo Komisije 98/90/ES [4], zlasti člena 3,ob upoštevanju naslednjega:(1) Direktiva 70/387/EGS je ena od posamičnih direktiv za postopek ES-homologacije, ki je bil uveden z Direktivo 70/156/EGS. Zato se določbe Direktive 70/156/EGS, ki veljajo za sisteme, sestavne dele in samostojne tehnične enote vozil, uporabljajo za omenjeno direktivo.(2) Z Direktivo 98/90/ES so bile uvedene konstrukcijske zahteve za stopnice in ročaje v kabinah, da bi se izboljšala varnost oseb, ki vstopajo v vozniško kabino nekaterih težkih tovornih vozil in izstopajo iz nje.(3) Nekatere konstrukcije kabin, ki so že v prodaji, ne morejo ustrezati posebnim zahtevam, uvedenim z Direktivo 98/90/ES, čeprav se njihova stopnja varnosti šteje za ustrezno. Zato je treba dodatno razviti tehnične zahteve, ki bi omogočile takšno konstrukcijo kabine.(4) Ukrepi, predvideni v tej direktivi, so skladni z mnenjem Odbora za prilagajanje tehničnemu napredku, ustanovljenega z Direktivo 70/156/EGS –SPREJELA NASLEDNJO DIREKTIVO:Člen 1Priloga III k Direktivi 70/387/EGS se spremeni skladno s Prilogo k tej direktivi.Člen 21. Od 1. oktobra 2001 države članice ne smejo zaradi razlogov v zvezi z vrati vozil:- zavrniti podelitve ES-homologacije ali nacionalne homologacije za tip vozila ali- prepovedati prodaje, registracije ali začetka uporabe vozil,če so vozila skladna z zahtevami Direktive 70/387/EGS, kakor je spremenjena s to direktivo.2. Od 1. decembra 2001 države članice:- ne smejo več podeljevati ES-homologacije in- lahko zavrnejo podelitev nacionalne homologacijeza nov tip vozila zaradi razlogov v zvezi z vrati vozil, če niso izpolnjene zahteve Direktive 70/387/EGS, kakor je bila spremenjena s to direktivo.Člen 31. Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 2001. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila pomembnejših predpisov nacionalne zakonodaje, ki jih sprejmejo na področju, urejenem s to direktivo.Člen 4Ta direktiva začne veljati dvajseti dan po objavi v Uradnem listu Evropskih skupnosti.Člen 5Ta direktiva je naslovljena na države članice.V Bruslju, 8. maja 2001Za KomisijoErkki LiikanenČlan Komisije[1] UL L 42, 23.2.1970, str. 1.[2] UL L 203, 10.8.2000, str. 9.[3] UL L 176, 10.8.1970, str. 5.[4] UL L 337, 12.12.1998, str. 29.--------------------------------------------------PRILOGA1.2.3. Priloga III k Direktivi 70/387/EGS se spremeni, kakor sledi:V točki 1.2 se doda naslednji stavek:"Zadnja zahteva ne velja za razdaljo med skrajno zgornjo stopnico in podom kabine."Sedma alinea točke 1.3 se nadomesti z naslednjim besedilom:"— Vzdolžno prekrivanje (J) med dvema zaporednima stopnicama v istem nizu ali med skrajno zgornjo stopnico in podom kabine … 200 mm."Uvodni stavek točke 2.2.3 se nadomesti z naslednjim:"Poleg tega mora biti najmanjša razdalja (P) med zgornjim robom oprijemalnega(-ih) droga(-ov) ali ročajev ali drugih ustreznih oprijemal in podom vozniške kabine: …"--------------------------------------------------